**ΤΑΞΗ Γ’**

**ΜΑΘΗΜΑ: ΝΕΟΕΛΛΗΝΙΚΗ ΓΛΩΣΣΑ**

**ΔΕΥΤΕΡΕΥΟΥΣΕΣ ΕΠΙΡΡΗΜΑΤΙΚΕΣ ΠΡΟΤΑΣΕΙΣ**

[**https://cmapscloud.ihmc.us:443/rid=1VLG9WRPC-29PLN8S-3BX9Y3**](https://cmapscloud.ihmc.us:443/rid%3D1VLG9WRPC-29PLN8S-3BX9Y3)

**Σημείωση:** Στις δευτερεύουσες επιρρηματικές συμπεριλαμβάνονται και οι αναφορικές επιρρηματικές, τις οποίες έχουμε ήδη μελετήσει.

**ΟΙ ΤΕΛΙΚΕΣ ΠΡΟΤΑΣΕΙΣ**

 Επιρρηματικές **τελικές** λέγονται οι προτάσεις που δηλώνουν το **σκοπό** που οδηγεί σε μια ενέργεια, μ' άλλα λόγια για ποιο σκοπό γίνεται η πράξη που αναφέρεται στο ρήμα της πρότασης από την οποία εξαρτάται.

**Εισάγονται**:

Οι τελικές προτάσεις εισάγονται με τους τελικούς συνδέσμους: **για να**, **να** (με τη σημασία του για να).

● Αγόρασε καινούρια τηλεόραση, **για να** δει τους αγώνες. (αγόρασε καινούρια τηλεόραση **με σκοπό** να δει τον αγώνα)

● Έσκυψε **να** αποφύγει την μπάλα. (για να αποφύγει την μπάλα) (έσκυψε **με σκοπό** να αποφύγει την μπάλα)

**ΠΑΡΑΤΗΡΗΣΗ**

Και οι ονοματικές βουλητικές προτάσεις εισάγονται με το **να**. Οι βουλητικές όμως χρησιμοποιούνται ως όρος της πρότασης, δηλαδή ως υποκείμενο, αντικείμενο, επεξήγηση, ονοματικός προσδιορισμός και επιρρηματικός προσδιορισμός.

Όταν έχουμε μια πρόταση που αρχίζει με το **να** ο πιο εύκολος τρόπος για να διακρίνουμε αν είναι **επιρρηματική τελική** ή **ονοματική βουλητική** είναι να δούμε αν το **να** μετατρέπεται σε **για να**. Παράλληλα, θα πρέπει να δούμε μήπως χρησιμοποιείται ως όρος της κύριας πρότασης.

Ας δούμε τη διαφορά με παραδείγματα.

Θέλω **να δουλέψω**. Το "να" δεν μπορεί να μετατραπεί σε "για να". Εξάλλου, η πρόταση "να δουλέψω" χρησιμοποιείται ως αντικείμενο του ρήματος της κύριας πρότασης "θέλω"

(Τι θέλω; **να δουλέψω** > αντικείμενο), άρα η πρόταση είναι **ονοματική βουλητική**.

Ήρθα **να δουλέψω**. Το "να" μετατρέπεται σε "για να" (Ήρθα, για να δουλέψω). Συνεπώς η πρόταση είναι **επιρρηματική τελική**.

 Οι προτάσεις που εισάγονται με το "για να" δεν είναι πάντοτε τελικές. Μπορεί να είναι και αιτιολογικές ή αποτελεσματικές. (δες παρακάτω)

**Άλλοι τρόποι δήλωσης του σκοπού**

 Για να εκφράσουμε το σκοπό, μπορούμε αντί μιας τελικής πρότασης να χρησιμοποιήσουμε:

 α. τις προθέσεις **για**, **προς**, π.χ.

 Ετοιμάστηκε **για** την παρουσίαση της εκπομπής.

Πήγε **προς** νερού του.

β. χρησιμοποιούμε ρήματα ή περιφράσεις που δηλώνουν **σκοπό**, π.χ.

**Έχει σκοπό** να περάσει στο πανεπιστήμιο.

γ. χρησιμοποιούμε λέξεις που δηλώνουν σκοπό, όπως: **σκοπός**, **στόχος**, π.χ.

 Ξεκίνησε με **σκοπό** να πιάσει τον κλέφτη.

**ΟΙ ΑΙΤΙΟΛΟΓΙΚΕΣ ΠΡΟΤΑΣΕΙΣ**

**Αιτιολογικές** λέγονται οι προτάσεις που δηλώνουν την **αιτία** μιας πράξης ή μιας κατάστασης.

 **Εισάγονται**: με τους αιτιολογικούς συνδέσμους: **γιατί**, **διότι**, **επειδή**, **αφού**, **τι** (ποιητικό) ή με λέξεις και εκφράσεις που χρησιμοποιούνται ως αιτιολογικοί σύνδεσμοι: **καθώς**, **εφόσον**, **μια και**, **που**, **μια που**, **σαν... να**, **σαν...πως**, **εφόσον**, αλλά και με το τελικό **για να**, ή με τον **και,** π.χ.

|  |  |
| --- | --- |
| αιτιολογικοί σύνδεσμοι | Δεν πήγα στο σχολείο, **γιατί** ήμουν άρρωστος. |
| Δε συμφωνώ μαζί σας, **διότι** όσα λέτε δεν έχουν καμία λογική βάση. |
| Έφυγε νευριασμένος, **επειδή** ο πατέρας του δεν του έδωσε λεφτά. |
| λέξεις και εκφράσεις που χρησιμοποιούνται ως αιτιολογικοί σύνδεσμοι**ΕΙΔΙΚΕΣ ΠΕΡΙΠΤΩΣΕΙΣ:****Άλλοι τρόποι δήλωσης της αιτίας:** |  |
| **Αφού** της συμπεριφέρθηκες με τέτοιο τρόπο, καλά έκανε κι έφυγε. |
| Θα πάρουμε γλυκό, **μια και** ήσασταν καλά παιδιά. |
| Λυπάμαι, **που** δε θα έρθει μαζί μας και η Ελένη. |
| **Για να** τρέχει σαν τρελός με το αμάξι, καρφώθηκε σ' ένα τοίχο. |
| Φύγε τώρα, **και** δεν έχω καιρό.Ο σύνδεσμος **γιατί** χρησιμοποιείται και ως παρατακτικός σύνδεσμος στην αρχή μιας περιόδου ή μια ημιπεριόδου και εισάγει κύρια πρόταση, π.χ.Και γιατί έγιναν όλα αυτά; **Γιατί** δεν ακούς ποτέ κανέναν· **γιατί** είσαι ξεροκέφαλος· **γιατί** είσαι εγωιστής.Δε θα έρθω μαζί σας· **γιατί** είμαι κουρασμένος και γιατί νυστάζω πολύ.Μπορούμε επίσης να δηλώσουμε την αιτία χρησιμοποιώντας και:α) τις προθέσεις **από**, για**,** **με**, τις καταχρηστικές προθέσεις **λόγω**, **εξαιτίας** ή ακόμη και τη λόγια πρόθεση **ένεκα**, π.χ.**Από** την αφηρημάδα του ξέχασε το πορτοφόλι του.Απαλλάχτηκε **λόγω** βλακείας.Θύμωσα **με** τη συμπεριφορά του.Μάλωσαν **για** την κληρονομιά.Απολύθηκε **εξαιτίας** κακής διαγωγής.Δεν ήρθε **ένεκα** της αρρώστιας του.β) με τη χρήση λέξεων όπως: **αιτία**, **λόγος**, **δικαιολογία**, **εξήγηση**, **αφορμή** κ.ά., π.χ.Η συμπεριφορά σου είναι **η αιτία** που φτάσαμε σ’ αυτή την κατάσταση.γ) με τις εκφράσεις: **γι’ αυτό**, **γι’ αυτόν το λόγο**, **ακριβώς γι’ αυτόν το λόγο** κ.ά., π.χ.Ενώ είχε υποσχεθεί ότι θα πάμε στο γήπεδο, δεν πήγαμε. **Γι’ αυτό το λόγο** πείσμωσα και δε βγαίνω από το δωμάτιό μου. |

**ΟΙ ΑΠΟΤΕΛΕΣΜΑΤΙΚΕΣ ΠΡΟΤΑΣΕΙΣ**

Αποτελεσματικές λέγονται οι δευτερεύουσες επιρρηματικές προτάσεις που δηλώνουν τις συνέπειες ή το αποτέλεσμα της πρότασης την οποία προσδιορίζουν και από την οποία εξαρτώνται.

**Εισάγονται:**

 με τους αποτελεσματικούς συνδέσμους **ώστε**, **που**, με το σύνδεσμο **να** και με τις εκφράσεις **ώστε** **να,** **που** **να**, **για** **να** κ.λπ., π.χ.

● Μιλάει πολύ σιγά, **ώστε** μόλις ακούγεται.

● Ήταν τόσο σπάταλος, **που** έμεινε απένταρος.

● Δεν είναι ανόητος, **να** τα πει όλα.

● Ο καλλιτέχνης μεταχειρίζεται τεχνάσματα **ώστε να** υπερπηδήσει τα εμπόδια της ύλης.

Μερικές φορές ο σύνδεσμος **ώστε** μπορεί να βρίσκεται στην αρχή περιόδου και τότε εισάγει κύρια πρόταση, π.χ.

● Αύριο το πρωί φεύγουμε. **Ώστε** το πήρατε απόφαση.

**Άλλοι τρόποι δήλωσης του αποτελέσματος**

Μπορούμε να δηλώσουμε το αποτέλεσμα και με τους εξής ακόμη τρόπους:

α. με ρήματα ή περιφράσεις όπως: καταλήγω, η κατάληξη είναι, το αποτέλεσμα είναι, έχει ως αποτέλεσμα κ.λπ., π.χ.

● Οι διαμαρτυρίες των πολιτών **είχαν ως αποτέλεσμα** τη ματαίωση του έργου.

β. με επιρρήματα: έτσι, επομένως, κατά συνέπεια, συνεπώς, ως εκ τούτου κ.λπ. π.χ.

● Έχουμε πολλή δουλειά σήμερα, **επομένως** μη με περιμένεις για φαΐ.

**ΟΙ ΥΠΟΘΕΤΙΚΕΣ ΠΡΟΤΑΣΕΙΣ**

**Υποθετικές** λέγονται οι δευτερεύουσες επιρρηματικές προτάσεις που περιέχουν την προϋπόθεση που πρέπει να ισχύει για να γίνει αυτό που δηλώνει η πρόταση από την οποία εξαρτώνται και την οποία προσδιορίζουν.

**Εισάγονται:**

με τον υποθετικό σύνδεσμο **αν**, **(εάν)**, ή και με τους χρονικούς συνδέσμους **σαν**, **άμα** ή κάποτε και με το σύνδεσμο **να**, π.χ.

● **Αν φύγεις εσύ**, θα φύγω κι εγώ.● **Σαν** **χάσει ο άνθρωπος την τιμή**, τι τη θέλει τη ζωή.

● **Άμα δε διαβάσεις τα μαθήματά σου**, δε θα πάμε πουθενά .

● **Να** **μην το έβλεπα ο ίδιος**, δε θα το πίστευα.

**Υπόθεση - απόδοση > υποθετικός λόγος**

Η υποθετική πρόταση λέγεται και **υπόθεση**, ενώ η πρόταση που προσδιορίζεται από αυτήν λέγεται **απόδοση**. Και οι δύο μαζί λέγονται **υποθετικός λόγος**.

|  |  |
| --- | --- |
| **Αν φύγεις εσύ**, | **θα φύγω κι εγώ.** |
| *υπόθεση* | *απόδοση* |
| υποθετικός λόγος |

 Σε παλαιότερα συντακτικά οι υποθετικοί λόγοι ανάλογα με τη σημασία τους διακρίνονται σε πέντε είδη:

|  |  |
| --- | --- |
|  **είδος** | **δηλώνει** |
| α' είδος | το πραγματικό |
| β' είδος | το αντίθετο του πραγματικού |
| γ' είδος | απλή σκέψη |
| δ' είδος | το προσδοκώμενο |
| ε' είδος | το αορίστως επαναλαμβανόμενο |

Στη συνέχεια γίνεται μια σύντομη παρουσίασή τους.

**α' είδος, το πραγματικό**

Στο α' είδος η υπόθεση **θεωρείται** ως κάτι **πραγματικό**, χωρίς αυτό να σημαίνει ότι είναι όντως πραγματικό.

● **Αν θέλει**, μπορεί να τα έχει όλα.

● **Αν θα πας εσύ**, θα πάω κι εγώ.

Η υπόθεση εκφέρεται με οριστική παρατατικού και η απόδοση σε οποιαδήποτε έγκλιση.

**β' είδος, το αντίθετο του πραγματικού**

Στο β' είδος η υπόθεση θεωρείται ως κάτι αντίθετο του πραγματικού, κάτι που δεν έγινε ή δε γίνεται ποτέ.

● **Αν με άκουγες**, τώρα δε θα υπέφερες.

● **Αν δεν ερχόσουν**, θα έβγαινα να σε ψάξω.

Η υπόθεση εκφέρεται με οριστική παρατατικού ή υπερσυντέλικου (ποτέ αόριστου) και η απόδοση με δυνητική έγκλιση

Η απόδοση σπανιότερα εκφέρεται και με απλό παρατατικό, ιδιαίτερα όταν η υπόθεση εισάγεται με το **να** και όχι με το **αν**.

● **Καρφίτσα να έριχνες**, δε θα έπεφτε.

**γ' είδος, απλή σκέψη**

Στο γ' είδος η υπόθεση θεωρείται ως απλή σκέψη, χωρίς να εξετάζεται αν πρόκειται ή μπορεί να πραγματοποιηθεί ή όχι.

● **Αν δούλευες περισσότερο**, θα πλούτιζες.

● **Αν δεν έβρεχε**, θα πηγαίναμε εκδρομή.

Η υπόθεση εκφέρεται με οριστική παρατατικού και η απόδοση με δυνητική οριστική.

Η απόδοση σπανιότερα εκφέρεται και με απλό παρατατικό, ιδιαίτερα όταν η υπόθεση εισάγεται με το **να** και όχι με το **αν**. (όπως και στο β' είδος)

● Στο πανεπιστήμιο ήσουν, **αν διάβαζες περισσότερο**.

 **ΠΑΡΑΤΗΡΗΣΗ**

Οι υποθετικοί λόγοι του γ' είδους δε διαφέρουν μορφολογικά από τους υποθετικούς λόγους του β' είδους. Η διαφορά τους βρίσκεται στο ότι δεν αναφέρονται και στο παρελθόν, όπως του β' είδους, ούτε φανερώνουν κάτι το αδύνατο ή απραγματοποίητο.

**δ' είδος, το προσδοκώμενο**

Στο δ' είδος η υπόθεση θεωρείται ως κάτι το προσδοκώμενο ή ενδεχόμενο να γίνει.

● **Αν σας το πω**, θα γελάσετε.

● **Αν τον ξαναδείς**, γράψε μου.

● **Αν ως το καλοκαίρι δεν έχεις πάρει το δίπλωμα**, μην περιμένεις τίποτα από μένα.

Η υπόθεση εκφέρεται με υποτακτική αορίστου (σπάνια παρακειμένου) και η απόδοση κανονικά σε οριστική μέλλοντα ή σε προστακτική ή με κάποια έκφραση με μελλοντική σημασία.

**ε' είδος, το αορίστως επαναλαμβανόμενο**

Στο ε' είδος η υπόθεση θεωρείται ως κάτι το αορίστως επαναλαμβανόμενο σε οποιαδήποτε χρονική περίοδο (παρελθόν, παρόν, μέλλον).

● **Αν δε βρέξεις τα πόδια σου**, ψάρι δεν τρως.

● **Αν χάσει ο άνθρωπος την τιμή του**, τι τη θέλει τη ζωή του.

Η υπόθεση εκφέρεται με υποτακτική αορίστου (σπάνια ενεστώτα ή παρακειμένου) και η απόδοση σε οριστική ενεστώτα.

**ΟΙ ΕΝΑΝΤΙΩΜΑΤΙΚΕΣ ΠΡΟΤΑΣΕΙΣ**

**Εναντιωματικές** λέγονται οι δευτερεύουσες επιρρηματικές προτάσεις που φανερώνουν εναντίωση, δηλαδή ισχυρή αντίδραση προς κάτι που το θεωρούμε πραγματικό και το οποίο δηλώνεται από την πρόταση που προσδιορίζουν και από την οποία εξαρτώνται.

**Εισάγονται:**

με τους αντιθετικούς συνδέσμους: **ενώ**, **μολονότι**, **αν και**, και με τις εκφράσεις **και ας**, **παρόλο που**, **μόλο που**, **και που**, **παρ' ότι**, **παρά το ότι** κ.τ.λ., π.χ.

● **Ενώ** δε διάβασε καθόλου, τα πήγε πολύ καλά στις εξετάσεις.

● **Μολονότι** τον προσκάλεσαν, δεν πήγε.

● **Αν και** είναι πλούσιος, ζει φτωχικά.

● **Κι ας** είναι παλιό το σπίτι, εμένα μου αρέσει.

● **Παρόλο που** τρώει όλη τη μέρα, δεν παχαίνει καθόλου!

**ΟΙ ΠΑΡΑΧΩΡΗΤΙΚΕΣ ΠΡΟΤΑΣΕΙΣ**

**Παραχωρητικές** λέγονται οι δευτερεύουσες επιρρηματικές προτάσεις που φανερώνουν εναντίωση, δηλαδή ισχυρή αντίδραση προς κάτι που **δεν** το θεωρούμε πραγματικό αλλά ενδεχόμενο ή και αδύνατο· ή φανερώνουν παραχώρηση σε κάτι που είναι αντίθετο σε κάτι που δηλώνεται στην πρόταση που προσδιορίζουν και από την οποία εξαρτώνται. **Εισάγονται:**

με τα: **και αν**, **και να**, **που να**, **ας.. και**, **να** π.χ.

● **Κι αν** σε βρίσουν, εσύ να αδιαφορήσεις.

● **Και να μη** μου το έλεγες, εγώ θα ερχόμουν.

● **Που να** χαλάσει ο κόσμος, εγώ δεν ταξιδεύω μ' αυτό το πλοίο.

● Μια στιγμή **να μην** πρόσεχες, ήταν ικανός να γκρεμίσει το σπίτι.

**ΟΙ ΧΡΟΝΙΚΕΣ ΠΡΟΤΑΣΕΙΣ**

**Χρονικές** λέγονται οι δευτερεύουσες επιρρηματικές προτάσεις που προσδιορίζουν χρονικά την πρόταση από την οποία εξαρτώνται. **Εισάγονται:**

με τους χρονικούς συνδέσμους: **όταν**, **σαν**, **ενώ**, **καθώς**, **αφού**, **αφότου**, **πριν** (**πριν να**), **μόλις**, **προτού**, **ώσπου**, **ωσότου**, **όσο που**, **όποτε**, **άμα** ή με λέξεις και εκφράσεις που χρησιμοποιούνται ως χρονικοί σύνδεσμοι: **όσο**, **ότι**, **εκεί που**, **όσο που να**, **έως ότου να**, **κάθε που** κ.τ.λ.)

● **Όταν** έρθει ο πατέρας σου, θα του τα πω όλα.

● **Σαν** έγινε είκοσι χρονών, έφυγε για την Αυστραλία.

● Όλη την ώρα μάλωναν, **ενώ** εγώ καθόμουν ήσυχος στο δωμάτιό μου.

● **Εκεί που** πήγε να φτιάξει ο καιρός, χάλασε.

● **Έως ότου** έρθει ο Νίκος, δεν παίζουμε κανένα παιχνίδι;

**Δηλώνουν:**

Η χρονική πρόταση σε σχέση με το χρόνο που δηλώνεται στην πρόταση από την οποία εξαρτάται μπορεί να δηλώνει:

**α. το σύγχρονο**, δηλαδή η πράξη της χρονικής πρότασης γίνεται την ίδια στιγμή με την πράξη της πρότασης από την οποία εξαρτάται:

● **Όταν δουλεύει**, χαίρεται. (Την ίδια στιγμή δουλεύει και χαίρεται.)

**β. το προτερόχρονο**, δηλαδή η πράξη της χρονικής πρότασης έγινε πριν από την πράξη της πρότασης από την οποία εξαρτάται:

● **Μόλις έμαθε τα γεγονότα**, έφυγε τρέχοντας. (Πρώτα έμαθε τα γεγονότα και μετά έφυγε.)

**γ. το υστερόχρονο**, δηλαδή η πράξη της χρονικής πρότασης έγινε μετά από την πράξη της πρότασης από την οποία εξαρτάται:

● **Πριν να φύγει**, συμφιλιώθηκε με τον αδερφό του. (Πρώτα συμφιλιώθηκε και μετά έφυγε)

**ΦΥΛΛΟ ΕΡΓΑΣΙΑΣ**

**Να κάνετε τις ασκήσεις που ακολουθούν. Αφού ολοκληρώσετε την απάντησή τους, να μεταβείτε στον σύνδεσμο που υπάρχει κάτω από κάθε άσκηση, προκείμενου να ελέγξετε την ορθότητα των απαντήσεων που δώσατε:**

**1)Να βρεθούν οι τελικές, οι αιτιολογικές και οι αποτελεσματικές προτάσεις:**

1. Έτρεχε, **για να μη χάσει το τρένο.**

   Α)τελική

 Β)αιτιολογική

 Γ)αποτελεσματική

2.Τον κοιτούσε μες στα μάτια, **γιατί της άρεσε.**

 Α) τελική

 Β)αιτιολογική

 Γ)αποτελεσματική

3.Η τράπεζα συμφώνησε, **ώστε να του δώσει δάνειο.**

 Α) τελική

 Β)αιτιολογική

 Γ)αποτελεσματική

4.Αγόρασε τόσα πολλά τρόφιμα, **που δεν χωρούσαν στα ράφια.**

 Α) τελική

 Β)αιτιολογική

 Γ)αποτελεσματική

5.Δεν είχε κανέναν **να τον περιποιηθεί.**

 Α) τελική

 Β)αιτιολογική

 Γ)αποτελεσματική

6.Καθόταν ακίνητος, **που να μην τον αντιληφθεί κανείς.**

 Α) τελική

 Β)αιτιολογική

 Γ)αποτελεσματική

7.Θα μείνω εδώ, **διότι είμαι αρκετά κουρασμένος.**

 Α) τελική

 Β)αιτιολογική

 Γ)αποτελεσματική

8.Δε με φώναξε στο πάρτι του, **επειδή δε με χωνεύει.**

 Α) τελική

 Β)αιτιολογική

 Γ)αποτελεσματική

9.Πάρε το φακό, **για να βλέπεις στο σκοτάδι.**

 Α) τελική

 Β)αιτιολογική

 Γ)αποτελεσματική

10.Τρέχα **να μη σε πιάσουν.**

 Α) τελική

 Β)αιτιολογική

 Γ)αποτελεσματική

[http://users.sch.gr/ipap/Ellinikos%20Politismos/Yliko/Theoria%20Nea/epir.(tel-ait-apot)1.htm](http://users.sch.gr/ipap/Ellinikos%20Politismos/Yliko/Theoria%20Nea/epir.%28tel-ait-apot%291.htm)

**2)Να βρεθούν οι τελικές, οι αιτιολογικές και οι αποτελεσματικές προτάσεις:**

1.Θα έρθω **να σε συναντήσω στις οκτώ το βράδυ.**

 Α)τελική

 Β)αιτιολογική

 Γ)αποτελεσματική

2. **Για να μη διαβάζει σωστά**, απέτυχε στις εξετάσεις.

 Α)τελική

 Β)αιτιολογική

 Γ)αποτελεσματική

3.Ας πρόσεχε, **να μην τα πάθαινε όλα αυτά.**

 Α)τελική

 Β)αιτιολογική

 Γ)αποτελεσματική

4. Δεν ήμουν και τόσο όμορφος, **για να με προσέξεις εσύ.**

 Α)τελική

 Β)αιτιολογική

 Γ)αποτελεσματική

5.Δεν τους άφηνε να μπουν, **για να μην τον ενοχλούν.**

 Α)τελική

 Β)αιτιολογική

 Γ)αποτελεσματική

6.Κάνε γρήγορα, **και δε θα προλάβουμε το γάμο.**

 Α)τελική

 Β)αιτιολογική

 Γ)αποτελεσματική

7.**Καθώς δεν ερχόταν κανείς**, έκλεισα κι εγώ το μαγαζί.

 Α)τελική

 Β)αιτιολογική

 Γ)αποτελεσματική

8.Με πλήγωσες, **που μου μίλησες έτσι άσχημα.**

 Α)τελική

 Β)αιτιολογική

 Γ)αποτελεσματική

9.Οι αντίπαλοι έρχονται **να μας νικήσουν.**

 Α)τελική

 Β)αιτιολογική

 Γ)αποτελεσματική

10.Αφέθηκε ελεύθερος, **εφόσον παρέδωσαν τα λύτρα στους απαγωγείς.**

 Α)τελική

 Β)αιτιολογική

 Γ)αποτελεσματική

[http://users.sch.gr/ipap/Ellinikos%20Politismos/Yliko/Theoria%20Nea/epir.(tel-ait-apot)2.htm](http://users.sch.gr/ipap/Ellinikos%20Politismos/Yliko/Theoria%20Nea/epir.%28tel-ait-apot%292.htm)

**3)Να βρεθούν οι υποθετικές, οι εναντιωματικές, οι παραχωρητικές και οι χρονικές προτάσεις:**

1.**Αφού ετοιμαστώ**, θα περάσω από το σπίτι σου.

 Α)υποθετική

 Β)εναντιωματική

  Γ)παραχωρητική

 Δ)χρονική

2.Να μου στείλεις τα βιβλία μου, **προτού φύγεις για Λονδίνο.**

 Α)υποθετική

 Β)εναντιωματική

  Γ)παραχωρητική

 Δ)χρονική

3.**Άμα δε βάλεις μυαλό**, δε θα δεις προκοπή.

 Α)υποθετική

 Β)εναντιωματική

  Γ)παραχωρητική

 Δ)χρονική

4.**Εάν παίξει κι ο Νίκος**, θα παίξω κι εγώ.

 Α)υποθετική

 Β)εναντιωματική

  Γ)παραχωρητική

 Δ)χρονική

5.**Αν και τον είδα πρόσφατα**, δεν τον θυμάμαι.

 Α)υποθετική

 Β)εναντιωματική

  Γ)παραχωρητική

 Δ)χρονική

6.**Αν δεν έρθεις και σήμερα**, δε θα σου ξαναμιλήσω.

 Α)υποθετική

 Β)εναντιωματική

  Γ)παραχωρητική

 Δ)χρονική

7. Δε θα σου το αγοράσω, **που να χτυπιέσαι όλη μέρα.**

 Α)υποθετική

 Β)εναντιωματική

  Γ)παραχωρητική

 Δ)χρονική

8. **Κι αν σου ζητήσει τα βιβλία**, εσύ μην τα δώσεις.

 Α)υποθετική

 Β)εναντιωματική

  Γ)παραχωρητική

 Δ)χρονική

 9.**Μολονότι είναι 30 χρονών**, μοιάζει για πολύ μεγαλύτερος.

 Α)υποθετική

 Β)εναντιωματική

  Γ)παραχωρητική

 Δ)χρονική

10. **Όταν σε σκέφτομαι**, νιώθω τόσο όμορφα.

 Α)υποθετική

 Β)εναντιωματική

  Γ)παραχωρητική

 Δ)χρονική

[http://users.sch.gr/ipap/Ellinikos%20Politismos/Yliko/Theoria%20Nea/epir.(yp-ena-par-xro)1.htm](http://users.sch.gr/ipap/Ellinikos%20Politismos/Yliko/Theoria%20Nea/epir.%28yp-ena-par-xro%291.htm)

**4)Να βρεθούν οι υποθετικές, οι εναντιωματικές, οι παραχωρητικές και οι χρονικές προτάσεις:**

 1.Την κοίταζα, **ώσπου χάθηκε στο βάθος του δρόμου.**

 Α)υποθετική

 Β)εναντιωματική

 Γ)παραχωρητική

 Δ)χρονική

2.**Να μην αργούσες ένα λεπτό,** τώρα θα ήμασταν στο τρένο.

 Α)υποθετική

 Β)εναντιωματική

 Γ)παραχωρητική

 Δ)χρονική

3. **Να μην ήμουν εκεί,** ποιος θα σ’ έσωζε.

 Α)υποθετική

 Β)εναντιωματική

 Γ)παραχωρητική

 Δ)χρονική

4. **Παρά το ότι σε πίστεψα,** εσύ με πρόδωσες.

 Α)υποθετική

 Β)εναντιωματική

 Γ)παραχωρητική

 Δ)χρονική

5.**Όσο που να τον δούμε,** εξαφανίστηκε.

 Α)υποθετική

 Β)εναντιωματική

 Γ)παραχωρητική

 Δ)χρονική

6.Τώρα δε μιλιόμαστε, **παρόλο που ήμασταν φίλες τόσα χρόνια.**

 Α)υποθετική

 Β)εναντιωματική

 Γ)παραχωρητική

 Δ)χρονική

7.Θα σου δώσω τα λεφτά σου, **άμα μου δώσεις το βιβλίο μου.**

 Α)υποθετική

 Β)εναντιωματική

 Γ)παραχωρητική

 Δ)χρονική

8.**Σαν το αποφάσισε να φύγει,** έφυγε τρέχοντας.

 Α)υποθετική

 Β)εναντιωματική

 Γ)παραχωρητική

 Δ)χρονική

9.Εσύ να μείνεις εκεί, **ακόμη κι αν φύγουν όλοι.**

 Α)υποθετική

 Β)εναντιωματική

 Γ)παραχωρητική

 Δ)χρονική

10.**Κάθε που νυχτώνει,** με τυλίγουν οι σκέψεις.

 Α)υποθετική

 Β)εναντιωματική

 Γ)παραχωρητική

 Δ)χρονική

[http://users.sch.gr/ipap/Ellinikos%20Politismos/Yliko/Theoria%20Nea/epir.(yp-ena-par-xro)2.htm](http://users.sch.gr/ipap/Ellinikos%20Politismos/Yliko/Theoria%20Nea/epir.%28yp-ena-par-xro%292.htm)

**5)Να βρείτε τα είδη των υποθετικών λόγων:**

1.Αν δεν πήγαινες εσύ, θα πήγαινα εγώ.

 Α) α' είδος

 Β) β' είδος

 Γ) γ' είδος

 Δ) δ' είδος

 Ε) ε' είδος

2.Αν μ’ ακούσεις ως το τέλος, θα γελάσεις.

 Α) α' είδος

 Β) β' είδος

 Γ) γ' είδος

 Δ) δ' είδος

 Ε) ε' είδος

3.Έρχομαι κι εγώ στην εκδρομή, αν βρω λεφτά.

 Α) α' είδος

 Β) β' είδος

 Γ) γ' είδος

 Δ) δ' είδος

 Ε) ε' είδος

4.Αν ενδιαφέρεσαι για την υγεία σου, κόψε τώρα το τσιγάρο.

 Α) α' είδος

 Β) β' είδος

 Γ) γ' είδος

 Δ) δ' είδος

 Ε) ε' είδος

5.Αν αγόραζες ψωμί, τώρα θα τρώγαμε.

 Α) α' είδος

 Β) β' είδος

 Γ) γ' είδος

 Δ) δ' είδος

 Ε) ε' είδος

6.Αν με χτυπήσεις, φεύγω.

 Α) α' είδος

 Β) β' είδος

 Γ) γ' είδος

 Δ) δ' είδος

 Ε) ε' είδος

7.Θα έτρεμε ακόμα, αν δεν σκότωνα τη μύγα!

 Α) α' είδος

 Β) β' είδος

 Γ) γ' είδος

 Δ) δ' είδος

 Ε) ε' είδος

8.Μην πας στο γήπεδο, αν θέλεις το καλό μου.

 Α) α' είδος

 Β) β' είδος

 Γ) γ' είδος

 Δ) δ' είδος

 Ε) ε' είδος

 9.Αν είχες πάρει τα κλειδιά σου, δε θα κλειδωνόμασταν απέξω.

 Α) α' είδος

 Β) β' είδος

 Γ) γ' είδος

 Δ) δ' είδος

 Ε) ε' είδος

10.Θα με καταλάβεις, μόνο αν έρθεις μαζί μου.

 Α) α' είδος

 Β) β' είδος

 Γ) γ' είδος

 Δ) δ' είδος

 Ε) ε' είδος

<http://users.sch.gr/ipap/Ellinikos%20Politismos/Yliko/Theoria%20Nea/ypothetikoi-logoi-1.htm>